
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  

privind aprobarea alocării sumei de 14.000 lei din bugetul local al Municipiului Focşani 
pe anul 2015  reprezentând cheltuieli neeligibile aferente proiectului „Small Europe” derulat de Școala Gimnazială nr. 3 Focşani în cadrul programului Comenius
 în perioada 20 – 24 mai 2015
              Consiliul Local al Muncipiului Focşani, judeţul Vrancea, întrunit în şedinţă ordinară;

           - Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 14.000 lei din bugetul local al Municipiului Focşani pe anul 2015  reprezentând cheltuieli neeligibile aferente proiectului „Small Europe” derulat de Școala Gimnazială nr. 3 Focşani în cadrul programului Comenius în perioada 20 – 24 mai 2015, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr. 22548/23.04.2015;
           - Văzând avizul favorabil al Comisiei de buget şi administraţie publică;
           - Având în vedere adresa nr. 1109/08.04.2015 transmisă de Școala Gimnazială nr. 3 Focşani, înregistrată la nr. 20035/08.04.2015;
      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)
lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 14.000 lei din bugetul local al Municipiului Focşani pe anul 2015 reprezentând cheltuieli neeligibile aferente proiectului „Small Europe” derulat de Școala Gimnazială nr. 3 Focşani în cadrul programului Comenius în perioada 20 -24 mai 2015,  sumă care va fi utilizată astfel: 8.250 lei pentru cheltuieli de transport şi 5.750 lei pentru organizarea simpozionului ”Rolul proiectelor de parteneriat în contextul  diversității culturale” desfășurat în cadrul proiectului.
               Art. 2 Suma prevăzută la art 1 va fi utilizată de Școala Gimnazială nr. 3 Focşani, din bugetul propriu, de la capitolul bugetar „Învăţământ primar” (65.02.03.02), articolul bugetar „Alte cheltuieli cu bunuri şi servicii” (20.30.30). 
              Art.3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate şi Școala Gimnazială nr. 3 Focşani.
       PREŞEDINTE DE ŞEDINŢĂ, 

                                                                                  CONTRASEMNEAZĂ:
             Balaban Elena Luminița                                         SECRETARUL MUNICIPIULUI 

                                                                                                                    FOCŞANI

        Corhană Eduard Marian                         

Municipiul Focşani, 30 aprilie 2015                                                      

